****

**MINISTRIA E FINANCAVE**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**RELACION**

**MBI**

**MONITORIMIN E KATËR MUJORIT TË PARË TË FONDEVE BUXHETORE TË**

**VITIT 2024**

Maj 2024

# **1.ANALIZA E PLANIT TË BUXHETIT PËR 4-MUJORIN E PARË 2024**

Në zbatim të Ligjit nr.9936, datë 26.06.2008 *“Për Menaxhimin e Sistemit Buxhetor në Republikën e Shqipërisë”*, i ndryshuar, të ligjit 97/2023“*Për buxhetin e vitit 2024*”, Udhëzimit të Ministrit të Financave, nr.9, datë 20.03.2018, “*Për procedurat standarde të zbatimit të buxhetit*”*,* Udhëzimit Plotësues nr.1 datë 24.01.2024 “*Për zbatimin e buxhetit të vitit 2024”,* për vitin 2024, detajimi i buxhetit është mbështetur në Programin Buxhetor Afatmesëm 2024-2026 si dhe në prioritetet e përcaktuara në Programin e Qeverisë. Për përmbushjen e misionit të Ministrisë së Financave, që është arritja e stabilitetit ekonomik nëpërmjet drejtimit me efektshmëri, efektivitet dhe transparencë të financave publike, fondet buxhetore për vitin 2024 janë alokuar për 13 programe si më poshtë:

Programet e sistemit të Financave

1. Planifikimi, Menaxhimi dhe Administrimi
2. Menaxhimi i Shpenzimeve Publike
3. Ekzekutimi i Pagesave të Ndryshme
4. Menaxhimi i të Ardhurave Tatimore
5. Menaxhimi i të Ardhurave Doganore
6. Lufta Kundër Transaksioneve Financiare Jo-Ligjore

Programet e sistemit të Ekonomisë

1. Mbështetje për Zhvillim Ekonomik
2. Mbështetje për Mbikëqyrjen e Tregut, Infrastruktura e Cilësise dhe Pronësia Industriale
3. Sigurimi Shoqëror
4. Tregu i Punës
5. Inspektimi në Punë
6. Arsimi i Mesëm Profesional
7. Strehimi

Mbulimi i prioriteteve strategjike të institucionit me fondet e mjaftueshme buxhetore, i siguron institucionit, qëndrueshmërinë dhe integritetin e nevojshëm për arritjen e rezultateve që përmirësojnë jetën e qytetarëve. Në zbatim të Udhëzimit nr.14, datë 30.05.2023, “*Për procedurat standarde të monitorimit të buxhetit për njësitë e qeverisjes qëndrore*”, Ministria e Financave për 4-mujorin e vitit 2024, ka menaxhuar dhe vlerësuar me përparësi të veçantë proçesin e monitorimit të zbatimit të fondeve buxhetore. Procesi i monitorimit ofron informacion të detajuar mbi ecurinë e zbatimit të buxhetit dhe mbulon periudhën 1 janar 2024 deri më 30 prill 2024. Analiza e raportit të monitorimit të zbatimit të buxhetit 4-mujor, i mundëson institucionit orientimin dhe sigurimin e një informacioni shtesë për të përmirësuar procesin e planifikimit dhe të menaxhimit të buxhetit.

Raporti i monitorimit të zbatimit të buxhetit përfshin performancën financiare, produktet dhe objektivat e realizuar për çdo program që ka në fushën e përgjegjësisë shtetërore Ministria e Financave.

Buxheti i MF-së për vitin 2024 është miratuar me ligjin nr.97/2023, me një plan fillestar prej 55.1 miliarë lekë, nga ku shpenzimet korrente në vlerën prej 53 miliard lekë miratuar me shkresën nr.23989/1 date 31.01.2024 dhe shpenzimet kapitale në vlerën prej 2.1 miliard lekë miratuar me shkresën nr.2349/1 datë 20.03.2024). Gjatë 4-mujorit të parë të vitit 2024, ky plan ka pësuar ndryshime si rezultat i përfitimit të fondeve buxhetore nga VKM, nëpërmjet rishpërndarjeve të fondeve dhe Aktit Normativ nr.1 datë 20.02.2024, paraqitur në mënyrë të përmbledhur sipas tabelës më poshtë:

në mijë lekë



Nga të dhënat e tabelës vihet re se buxheti fillestar për vitin 2024 ka ndryshuar përsa më poshtë:

-Shtuar shpenzimet korrente në vlerën prej 14 milion si rezultat të detajimit të fondit të veçantë për vitin 2024, miratuar me shkresën nr.760/1 datë 21.02.2024.

-Shtuar shpenzimet korrente në vlerën prej 17.9 milion lekë në programin “Ekzekutimi i Pagesave të Ndryshme”, si rezultat të VKM-së nr. 177, datë 27.03.2024 *“Për Ekzekutimin e Vendimit të Gjykatës Evropiane për të drejtat e njeriut, datë 07.11.2023, për çështjen “Durdaj dhe të tjerë kundër Shqipërisë”(Për kërkesën nr.63543/09 dhe 3 kërkesa të tjera)”.*

*-*Pakësuar plani i buxhetit në vlerën prej 40.3 miliard lekë (nga të cilat: 2.7 miliard lekë janë shpenzime personeli, 37.2 miliard lekë janë shpenzime korrente dhe 300 milion lekë janë shpenzime kapitale) si rezultat të Aktit Normativ nr.1 datë 20.02.2024 dhe VKM-së nr.31 datë 17.01.2024 “*Për përcaktimin e fushës së përgjegjësisë shtetërore të Ministrisë së Financave*”.

Për shkak të ndarjes së sektorit të ekonomisë nga sektori i financave, fondet e përdoruara deri në fund të muajit prill 2024 për programet e ekonomisë mbeten në satusin plan-fakt në grupin 10 të MF-së, ndërsa pjesa e fondeve disponibël kaluan në favor të Ministrisë së Ekonomisë, Kulturës dhe Inovacionit.

-Referuar kërkesave të paraqitura nga SASPAC, me miratim nga Drejtoria e Përgjithshme e Buxhetit janë transferuar kundrejt Bashkive fonde në vleën 13.5 milion lekë me qëllim përdorimin e këtyre fondeve për parafinancimin, bashkëfinancimin dhe pagesën e tatimit mbi vlerën e shtuar dhe detyrimeve doganore për projektet me financim të huaj.

-Në mbështetje të ligjit nr.8097, datë 21.03.1996 “*Për pensionet shtetërore suplementare të personave që kryejnë funksione kushtetuese dhe të punonjësve të shtetit*”, VKM-së nr.548, datë 27.07.216 “*Për miratimin e kritereve, rregullave dhe procedurave për përfitimin e pensioneve shtetërore suplementare të personave që kryejnë funksione kushtetuese dhe të punonjësve të shtetit, pas largimit nga funksioni*”, si dhe në vijim të kërkesave të institucioneve në RSH, me miratim nga Drejtoria e Përgjithshme e Buxhetit janë transferuar këtyre institucioneve fonde në vlerën 1.6 milion lekë, me qëllim shpërblimin efunksionarëve pas ndërprerjes nga funksioni i tyre.

Në fund të 4-mujorit për vitin 2024, si rezultat i ndryshimeve plani i buxhetit për Ministrinë e Financave ka mbetur në vlerën prej 14.9 miliard lekë, buxhet i cili është përdorur dhe pritet të përdoret në vijim në funksion të përmbushjes së plotë të detyrimeve të miratuara me ligj

# **2.ANALIZA REALIZIMIT T BUXHETIT PËR 4-MUJORIN E PARË 2024**

Krahas ndjekjes së planit, MF ka ndjekur me përparësi edhe realizimin e fondeve buxhetore ndaj planit të miratuar, të detajuar në nivel treguesish të performancës.

Strukturat e MF-së kanë kryer monitorimin e treguesve buxhetorë me qëllim ndjekjen në vijimësi të objektivave të synuar në përputhje me planin strategjik të ecurisë së institucionit dhe të gjitha kërkesave ligjore. Në 4-mujorin e parë të vitit 2024, situata në lidhje me realizimin e shpenzimeve

të buxhetit në nivel programi, krahasuar me planin, sipas të dhënave të gjeneruara sipas Sistemit Financiar Informatik të Qeverisë (SIFQ), paraqitet si më poshtë:

në mijë lekë



Duke marrë në analizë peshën e shpenzimeve sipas programeve mbi totalin e buxhetit të MFE-së (duke përjashtuar programet e ekonomisë pasi plani i tyre i rishikuar nuk është i plotë për gjithë vitin), pjesën më të madhe të planit të rishikuar të shpenzimeve buxhetore e zënë programi “Menaxhimi i të Ardhurave Doganore” me 31%, programi “Menaxhimi i të Ardhurave Tatimore” me 20%, ndjekur nga programi “Planifikimi, Menaxhimi dhe Administrimi” dhe Ekzekutimi i Pagesave të Ndryshme” me 9% ndërsa programet e tjera zënë një peshë më të vogël.

Duke u mbështetur mbi veprimtarinë bazë të institucionit, kjo shpërndarje e planit të shpenzimeve buxhetore lidhet drejtpërdrejt me natyrën e punës dhe kërkesat e MFE-së për përmbushjen e detyrimeve ligjore.

Nëse do të marrim në analizë peshën e shpenzimeve ndërmjet atyre të planifikuara dhe të realizuara evidentohet një ruajtje të peshës së këtyre shpenzimeve si në buxhetin e planifikuar ashtu edhe në atë të realizuar për 4-mujorin e vitit 2024. Gjatë kësaj periudhe e në vazhdim, synohet vijimi i konsolidimit financiar dhe administrativ i institucionit me qëllim arritjen plotësisht të realizimit buxhetor dhe treguesve të performancës të përcaktuar në programin buxhetor afatmesëm 2024-2026. Gjithashtu, gjatë vitit 2024 do të vazhdohet të synohet përdorimi me eficiencë dhe efektivitet maksimal i burimeve financiare.

Në nivel grupi, gjatë 4-mujorit të 2024, buxheti për MFE-në është realizuar rreth 6.5 miliard lekë ose 44% e planit të rishikuar (pa përfshirë të ardhurat jashtë limitit).

Sikurse vërehet edhe nga tabela, programet e sistemi të financës në këtë 4-mujor paraqiten me një vlerë në rritje të realizimit të buxhetit prej 44 milion lekë më shumë se viti kaluar, kurse programet e sistemit të ekonomisë paraqiten me një vlerë të realizimit të buxhetit prej 14.6 milion lekë më pak se viti kaluar.

Për sa i takon programeve të sistemit të financës, me realizimin më të lartë të buxhetit për 4-mujorin e 2024 paraqitet programi “Menaxhimi i të Ardhurave Tatimore” me 32%, programi “Planifikimi, Menaxhimi dhe Administrimi” me 31%, ndjekur nga programi “Menaxhimi i të Ardhurave Doganore” me 25%, programi “Lufta Kundër Transaksioneve Financiare Jo-Ligjore” me 20%.

Ndërsa me realizimin më të ulët të buxhetit për 4-mujorin e 2024 paraqitet programi “Menaxhimi i Shpenzimeve Publike” me 17% dhe programi “Ekzekutimi i Pagesave të Ndryshme” me 5%.

Krahasuar me të njëjtën periudhe të një viti më parë, në katër mujorin e vitit 2023, buxheti u realizua rreth 21.2 miliard lekë ose rreth 30% e planit.

Gjithashtu për 4-mujorin e parë të vitit 2024, situata në lidhje me realizimin e shpenzimeve në nivel llogarie ekonomike për MFE-në paraqitet si më poshtë:

në mijë lekë



Nga të dhënat e tabelës vihet re se pjesën më të madhe të fondeve mbi totalin e buxhetit të MFE-së, e zë art. 600 (zëri paga) me 32%, art. 602 (zëri mallra dhe shërbime të tjera) me 28% art. 604 (zëri transferta korente të brendshme) me 19% dhe pjesën më të vogël e zë art. 603 (zëri subvencione) me 0.2% dhe art. 605 (zëri transferta korrente të huaja) me 1%.

Përsa i takon zbatimit të buxhetit, me peshën më të madhe të realizimit paraqitet art. 603 (zëri subvencione) me 100%, art. 604 (zëri transferta korente të brendshme) me 95%, art. 606 (zëri transfertë për buxhetet familjare dhe individë) me 74% dhe me peshën më të vogël të realizimit paraqitet art. 605 (zëri transferta korrente të huaja) me 9%, kurse art. 232 (zëri transferta kapitale) me 0%.

# **3.ANALIZA FINANCIARE SIPAS PROGRAMEVE**

### **3.1. PROGRAMET E SISTEMIT TË FINANCAVE**

### **3.1.1.Programi i Planifikimit Menaxhimit dhe Administrimi (Programi 01110)**

Programi zhvillon politika dhe strategji ministeriale. Ai koordinon dhe monitoron performancën e programeve të Ministrisë, veçanërisht për të promovuar një përdorim me eficent dhe efektiv të burimeve njerëzore dhe financiare. Ky program përcakton menaxhimin dhe mbështetjen administrative për programet e tjera të ministrisë, veçanërisht në vazhdimësinë e zhvillimit të kapaciteteve menaxhuese në të gjitha nivelet

e ministrisë për të mundësuar përgatitjen, zhvillimin dhe implementimin e politikave dhe kuadrit ligjor në përputhje me standartet e BE-së.

Nisur nga qëllimi i këtij progami që është mirëmenaxhimi i financave publike përmes hartimit të politikave në fushën e financave dhe nisur nga objektivi që është rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respektim edhe të parimit të barazisë gjinore, ky program është fokusuar në mbështëtjen e financimit të institucioneve si:

-Aparati i Ministrisë së Financave (pa përshfirë pjesën e stafit të Drejtorisë së Përgjithshme të Thesarit).

-Drejtorinë e Përgjithshme të Taksës së Pasurisë.

-Drejtorinë e Përgjithshme të Financimeve dhe kontraktimeve për fondet e BE-së, BB-së dhe donatorëve të tjerë (CFCU).

-Qendrën e trajnimit të administratës tatimore dhe doganore.

Buxheti fillestar për këtë program u miratua me ligjin 97/2023 në vlerën prej 1.4 miliard lekë, buxhet i cili u realizua në vlerën prej 401 milion lekë.

Gjatë 4-mujorit, plani i buxhetit për këtë program u pakësua me 116.3 milion lekë në shpenzimet e personelit si rezultat i Aktit Normativ nr.1 dt 20.02.2024 për shkak të ndarjes së sektorit të ekonomisë nga sektori i financave si dhe u shtua në vlerën 850 mijë si rezultat të detajimit të fondit të veçantë.

Me qëllim arritjen e objektivave të këtj programi, zbatimi i buxhetit paraqitet sipas tabelës më poshtë:

në mijë lekë



Nga të dhënat rezulton se buxheti për 4-mujorin është realizuar në masën 31% ndaj planit të rishikuar, nga ku shpenzimet për paga dhe sigurimet shoqërore zënë rreth 45% të totalit dhe janë realizuar në masën 40% ndaj planit total.

Shpenzimet korrente zënë rreth 10% të totalit dhe janë realizuar në masën 12% ndaj panit total. Shpenzimet kapitale nga financimi i brendshëm zënë rreth 14% të totalit dhe nuk kanë realizim për 4-mujorin, kjo për shkak të kohëzgjatjes që marrin procedurat në lidhje me angazhimet e investimeve në fillim të vitit buxhetor. Ndërsa shpenzimet kapitale nga financimi i jashtëm zënë rreth 31% të totalit dhe janë realizuar në masën 40% ndaj planit total, realizim relativisht i mirë përsa i takon 4-mujorit të parë.

Fondet buxhetore të këtij programi janë organizuar në këto produkte dhe projekte, realizimi i të cilave, rezulton si më poshtë:

-Shpenzimet Korrente

**Produkti “Akte ligjore dhe nënligjore” (91001AA)** përfshin shpenzimet e personelit dhe shpenzimet operative të realizuara në vlerën prej 237 milion lekë ose në masën 33%, me qëllim ushtrimin e veprimtarisë së Aparatit të Ministrisë së Financave (pa përfshirë Drejtorinë e Përgjithshme të Thesarit). Me synimin e mirëmenaxhimit të financave publike përmes hartimit të politikave në fushën e financave për këtë produkt gjatë 4-mujorit janë miratuar 8 akte ligjore/nënligjore nga drejtoritë përkatëse, sipas fushës:

-VKM "*Për kuadrin makroekonomik fiskal 2024-2026".*

-VKM "*Për miratimin e kalendarit të Menaxhimit te Shpenzimeve Publike 2024".*

-VKM "*Për punonjësit me kontratë të përkohshme për vitin 2024, në njësitë e qeverisjes qendrore".*

-VKM "*Për miratimin e tavaneve përgatitore të shpenzimeve të programit buxhetor afatmesëm 2025-2027".*

-Udhëzimi “*Për tatimin mbi kalimin e së drejtës së pronësisë së paluajtshme”.*

-Udhëzimi *"Për përcaktimin e përmbajtjes dhe frekuencës së raportimit mbi të dhënat për garancitë".*

-Udhëzim *“Për përcaktimin e rregullave për bashkëpunimin e Agjencisë me ministrinë përgjegjëse për financat për menaxhimin e skemave të veçanta të garancive, si dhe për mbajtjen e dokumentacionit dhe të të dhënave”.*

-VKM “*Për caktimin e masës së shpërblimit të kryetarit dhe anëtarëve të Komisionit të Licencave në Autoritetin e Mbikëqyrjes së Lojërave të Fatit”.*

**Produkti “Trajnime të kryera nga QTATD” (91001AB)** përfshin shpenzimet e personelit dhe shpenzimet operative të realizuara në vlerën prej 4.6 milion lekë ose në masën prej 15% me qëllim ushtrimin e veprimtarisë së Qëndrës së trajtimit të administratës tatimore dhe doganore.

Realizimi këtij produki ka synim trajnimin dhe ngritjen e kapaciteteve të administratës Tatimore dhe Doganore, në përputhje me objektivat strategjike në këtë fushë. Sasia vjetore e planifikuar është 1050 orë trajnimi, nga të cilat realizuar për 4-mujorin 270 orë, zhvilluar 19 tema trajnimi (8 tema të nivelit funksional, 2 tema të nivelit vazhdues dhe 9 temë të nivelit bazë), nëpërmjet të cilëve trajnuar 352 punonjës në total (132 punonjës të nivelit funksional, 33 punonjës të nivelit bazë dhe 187 punonjës të nivelit vazhdues). Gjithashtu në zbatim të VKM-së nr. 602 datë 14.09.2022 “*Për krijimin, organizimin dhe funksionimin e Qendrës së Trajnimit të Administratës Tatimore dhe Doganore*”, gjatë 4-mujorit të parë të vitit 2024 u miratua struktura e re për QTATD-në me Urdhrin e Kryeministrit nr. 46 datë 19.03.2024, me qëllim përfshirjen e trajnerve të brendshëm për dhenien e mësimit dhe hartimin e kurrikulave për tema të caktuara, mbikqyrjen e procesit të mësimdhënies, kryerjen e kërkimeve studimore si dhe kryerjen e botimeve në fushën fiskale.

**Produkti “Kontrata të monitoruara nga CFCU” (91001AC),** përfshin shpenzimet e personelit dhe shpenzimet operative të realizuara me qëllim ushtrimin e funksioneve të Drejtorisë së Përgjithshme të Financimeve dhe Kontraktimeve për fondet e BE-së, Bankës Botërore dhe Donatorëve të tjerë,shërbimet mbështetëse dhe transaksionet financiare të së cilës mbulohen nga aparati i MF-së. Ky produkt ka synim sigurimin e një menaxhimi administrativ efektiv, financiar

dhe teknik te projekteve te miratuara sipas marreveshjeve financiare me Komisionin Evropian, Bankën Botërore dhe Donatorë të tjerë. Për vitin 2024, priten të monitorohen rreth 39 kontrata, nga të cilat gjatë 4-mujorit janë monitoruar 33 prej tyre, monitorimi i të cilave vijon edhe për muajt e tjerë të vitit. Duke marrë në konsideratë kërkesat e IPA III , gjatë 4-mujorit të parë të vitit 2024 u miratua struktura e re për CFCU-në me Urdhrin e Kryeministrit nr. 59 datë 18.04.2024, me synim

rritjen e detyrave dhe përgjegjësise të CFCU-së për menaxhimin e portofolit të projekteve nën IPA III, kryesisht për shkak të veçorive të mëposhtme:

-Portofoli IPA III i projekteve krahasuar me IPA II bëhet më kompleks kur bëhet fjalë për shumëllojshmërinë e llojeve dhe natyrën e kontratave.

-Buxheti total në IPA III që do të menaxhohet është dukshëm në rritje krahasuar me IPA II (rreth pesëfish).

-CFCU do të zbatojë kontratat e parashikuara sipas programeve operacionale pa kontrolle ex-ante të EUD-së, gjë që vendos një përgjegjësi shtesë dhe si rrjedhim, një barrë mbi kapacitetin e CFCU për sa i përket ngarkesës më të lartë të punës, rritjes së numrit të rreziqeve që duhen minimizuar, etj;

**Produkti “Taksa pasurie të arkëtuara” (91001AD),** përfshin shpenzimet e personelit dhe shpenzimet operative të realizuara me qëllim ushtrimin e veprimtarisë së Drejtorisë së përgjithshme të taksës së pasurisë, shërbimet mbështetëse dhe transaksionet financiare të së cilës mbulohen nga aparati i MF-së. Bazuar në Ligjin nr. 9632/2006,Drejtoria e Përgjithshme e Taksës

së Pasurisë: a) menaxhon regjistrin qendror të bazës së të dhënave të pasurive të paluajtshme (Kadastra Fiskale); b) udhëheq, nga pikëpamja metodologjike, në lidhje me administrimin e taksës mbi pasuritë e paluajtshme; c) vlerëson vlerën e pasurisë së paluajtshme për ndërtesat me metodat e përcaktuara me vendim të Këshillit të Ministrave, si dhe detyrimin për taksën e pasurisë ndërtesë. Bazuar në VKM nr. 273, datë 16.05.2018 “*Për krijimin e Regjistrit Qendror të Bazës së të Dhënave për Llogaritjen e Taksës Vendore të Pasurisë së Paluajtshme “Ndërtesë” (Kadastra Fiskale)*”, Regjistri Qendror i Bazës së të Dhënave për Llogaritjen e Taksës Vendore mbi Pasurinë e Paluajtshme “ndërtesë” (Kadastra Fiskale)” përmban të dhëna në nivel kombëtar vetëm për qëllimin e llogaritjes së taksës së pasurisë së paluajtshme. Popullimi i vazhdueshëm i të dhënave në RQTVPP, për efekt të vlerësimit të bazës së taksueshme për ndërtesat, për rrjedhojë edhe të taksës vendore të ndërtesës, bëhet nga njësitë e vetëqeverisjes vendore nën monitorimin dhe asistencën e DPTP-së, në bazë të aksesit për territorin në juridiksionin administrativ përkatës. Gjithashtu, njësia e vetëqeverisjes vendore akseson RQTVPP për hedhjen, përpunimin, korrektimin e të dhënave mbi të cilat bazohet llogaritja e bazës së taksës vendore të ndërtesës (vlera e taksueshme), si dhe e shumës së taksës për t’u paguar nga çdo taksapagues për territorin administrativ që mbulon. Referuar VKM-së nr. 171/2018, një ndër funksionet e DPTP është edhe trajnimi i stafeve të njësive të vetëqeverisjes vendore, përgjegjëse për administrimin e taksës mbi pasuritë e paluajtshme, gjatë periudhës kohore janar-prill 2024, DPTP ka zhvilluar trajnime online me bashkitë Delvinë, Libohovë, Librazhd, Pustec, Berat dhe ka asistuar në mënyrë të vazhdueshme njësitë e vetëqeverisjes vendore lidhur me funksionimin e Sistemit Informatik të Kadastrës Fiskale.

Aktualisht, struktura e bazës së të dhënave e Regjistrit Qendror i Bazës së të Dhënave për Llogaritjen e Taksës Vendore mbi Pasurinë e Paluajtshme “ndërtesë” (Kadastra Fiskale) është e bazuar në 3 (tre) burime:

-Agjencia Shtetërore e Kadastrës (ASHK)

-vetë-deklarimi i taksapaguesve

-të dhënat e regjistruara nga bashkitë

Nga të dhënat e regjistruara rezulton se në Kadastrën Fiskale janë regjistruar 1,200,000 njësi pronësore. Nga të dhënat e regjistruara në Regjistrin Qendror të Bazës së të Dhënave për Llogaritjen e Taksës Vendore mbi Pasurinë e Paluajtshme “ndërtesë” (Kadastra Fiskale) rezulton se për periudhën kohore janar-prill 2024 janë kryer regjistrime dhe përditësime të 932 njësive pronësore të cilat janë të identifikuara në sistem, nga bashkitë Mat, Delvinë, Libohovë dhe Librazhd, nga ku janë kryer 311 regjistrime të njësive pronësore ekzistuese të identifikuara nga burimi i regjistrit të klientëve të OSHEE të cilat nuk janë të kompletuara me informacion dhe 621 përditësime të njësive ekzistuese.

-Financim i Brëndshëm

Për vitin 2024, Ministira e Financave është përqëndruar në realizimin e investimeve, statusi i të cilave paraqitet si më poshtë:

**Projekti “Rikonstruksion i Godinës MF-së”,** pritet të realizohet brenda vitit 2024. Nisur nga fakti se janë dy Ministri (MF dhe MEKI) brenda një godine, MF është në korrenspodencë me MEKI-n për vijimin e zhvillimit të këtij projekti.

**Projekti “Blerje Pajisje Kompjuterike”,** është në proces të hartimit të të dhënave të nevojshme për ti drejtuar kërkesën zyrtare AKSHI-t me qëllim zhvillimin e procedurës së prokurimit.

**Projekti “Pajisje Pajisje Zyre”**, për realizimin e tij është ngritur komisioni për hartimin e specifikimeve teknike dhe caktimin e fondit limit dhe pritet vijohet me shpalljen e procedurës.

**Projekti “Blerje Automjete”,** nëpërmjet shkresës nr.6186, datë 03.05.2024 drejtuar Operatorit të Blerjeve të Përqëndruara, pritet autorizim për kryerjen e procedurës së prokurimit nga ana e MF-së.

**Projekti “TVSH për projektet me financim të Huaj”** pritet të realizohet në vijim, në varësi të ecurisë së projekteve me financim të huaj dhë depozitimit të dokumentacionit për rimbursim të TVSH-së.

-Financim i huaj

Gjatë muajve janar-prill të vitit 2024, buxheti për financimin e huaj në total është realizuar në vlerën prej 159.4 milion lekë ose në masën 40% ndaj planit vjetor, ndarë sipas projekteve:

**Projekti “Lehtësimi i Tregtisë dhe Transportit në Ballkanin Perëndimor”,** projekt në vijim nga viti 2023, në formën e kredisë, i financuar nga Banka Ndërkombëtare për Rindërtim dhe Zhvillim në formën e një marrëveshjeje huaje, ratifikuar me ligjin nr. 62/2019 dhe realizuar në vlerën prej 144.8 milion lekë ose në masën 72%%.

Referuar raportimit me shkresën nr.403 datë 09.05.2024 nga Drejtoria e Projekteve të Bankës Botërore dhe donatorëve të tjerë (CFCU), realizimi i pritshëm deri më 31 dhjetor 2024, pritet të tejkalojë tavanin buxhetor të përcaktuar për këtë projekt me vlerën +330 milion lekë, për këtë arsye Drejtoria e Buxhetit dhe Menaxhimit Financiar ka paraqitur kërkesë për rishikim të tavanit për financimin e huaj me shkresën nr.6504/1 datë 21.05.2024.

**ProTax Albania-Implementimi i taksës së pasurisë të bazuar në vlerën e tregut,** projekt në vijim nga viti 2023, është realizuar në vlerën prej 9.9 milion lekë ose në masën 10%.Në kuadër të forcimit dhe modernizimit të sistemit shqiptar të taksimit mbi pasurinë e paluajtshme, në vitin 2018 Qeveria Shqiptare me mbështetjen e Agjencisë Suedeze për Zhvillim Ndërkombëtar, si pala

donatore në marrëveshjen e kontributit, ka nisur reformimin e taksës mbi pasurinë e paluajtshme me zbatimin e e këtij projekti. Qëllimi i reformës është forcimi i bashkive në Shqipëri, duke rritur ndjeshëm të ardhurat e tyre vetjake nga taksa vendore mbi pasurinë e paluajtshme. Me synim zbatimin e reformës për taksën mbi pasurinë e paluajtshme, janë bërë ndryshimet nevojshme të kuadrit ligjor shqiptar, si dhe është krijuar Drejtoria e Përgjithshme e Taksës së Pasurisë (DPTP) me mision kryesor administrimin në nivel qendror nga pikëpamja ligjore dhe metodologjike e taksës vendore mbi pasuritë e paluajtshme. Ndërveprimi i ngushtë midis dy strukturave, DPTP dhe Agjencisë Suedeze të Taksave, bën të mundur realizimin operacional dhe zbatimin e Projektit.

Gjithashtu, është krijuar edhe Regjistri Qendror i Bazës së të Dhënave për Llogaritjen e Taksës Vendore mbi Pasurinë e Paluajtshme “ndërtesë” (Kadastra Fiskale)”, i cili përmban të dhëna në nivel kombëtar vetëm për qëllimin e llogaritjes së taksës së pasurisë së paluajtshme. Ndërkohë, me qëllim modernizimin dhe të forcimin e mëtejshëm të sistemit të taksimit të pasurisë së paluajtshme, Ministria e Financave dhe Ekonomisë në bashkëpunim me Drejtorinë e Përgjithshme të Taksës së Pasurisë dhe Agjencinë Suedeze të Taksave kanë hartuar projektligjin “Për taksën mbi pasurinë e paluajtshme”. Ky projektligj do të vendosë taksimin e pasurive të paluajtshme bazuar në vlerën e

tregut sipas një metodologjie që përfshin standarde ndërkombëtare vlerësimi dhe koncepte/elemente të vlerës së tregut. Ky projektligj i është nënshtruar procesit të konsultimit publik, me bashkitë, publikun, universitetet publike dhe private, bizneset dhe shoqatat/projektet që në fokusin e tyre kanë qeverisjen vendore. Në përfundim të procesit të konsultimit publik, janë shqyrtuar komentet e marra nga publikimi i projektligjit në faqen zyrtare konsultimipublik.gov.al dhe pas mbajtjes së dëgjesave publike janë bërë ndryshimet dhe përmirësimet përkatëse në projektligj. Pritet të vijohet me konsultimin e brendshëm me institucionet shtetërore dhe në përfundim të këtij procesi, projektligji do të dërgohet për miratim në parlament.

**Projekti “Fuqizimi i cilësisë së auditimit dhe raportimit (FINREP III)”,** projekt në vijim nga viti 2023, është marrëveshje financiare në formë granti, midis Republikës së Shqipërisë dhe Bankës Ndërkombëtare për Rindërtim dhe Zhvillim/Shoqatës Ndërkombëtare për Zhvillim miratuar me VKM nr. 263, datë 29.04.2022 dhe realizuar në vlerën prej 4.8 milion lekë ose në masën 5%.

### **3.1.2.Programi i Menaxhimit të Shpenzimeve Publike (Programi 01120)**

Qëllimi i Politikës së këtij programi është një sistem i menaxhimit të shpenzimeve publike gjithëpërfshirëse (planifikim, zbatim, monitorim dhe kontroll) dhe transparent, që alokon burimet e qeverisjes qëndrore, me qëllim promovimin e rritjes së shpejtë dhe të qëndrueshme ekonomike dhe ndërkohë ruan stabilitetin makroekonomik dhe fiskal.

Fusha e veprimit të këtij programi konsiston në:

-Përgatitjen e kuadrit makroekonomik dhe fiskal;

-Planifikimin dhe monitorimin e zbatimit të Programit Buxhetor Afatmesëm dhe Buxhetit Vjetor;

-Menaxhimin e borxhit publik;

-Harmonizimi i menaxhimin financiar dhe kontrollin ne institucionet publike;

-Hartimi dhe miratimi i planeve, programeve dhe strategjive për MFK dhe Auditit të Brendshëm në sektorin publik;

-Sigurimi i një procesi me cilësi të lartë dhe transparent dhe përgjegjshmëri për zhvillimin dhe implementimin e KBFP në sektorin publik.

Nisur nga fusha e përgjegjësisë, ky program financon me fonde buxhetore këto institucione:

-Aparatin e Ministrisë së Financave (për pjesën e Drejtorisë së Përgjithshme të thesarit).

-Degët e thesarit në rrethe.

-Agjencinë e menaxhimit të garancive dhe kredive të pakthyera.

Buxheti fillestar për këtë program u miratua me ligjin 97/2023 në vlerën 967 milion lekë, buxhet i cili u realizua në vlerën prej 113.2 milion lekë.

Gjatë 4-mujorit, plani i buxhetit për këtë program u pakësua me 300 milion lekë në shpenzimet kapitale si rezultat i Aktit Normativ nr.1 dt 20.02.2024 për shkak të ndarjes së sektorit të ekonomisë nga sektori i financave si dhe u shtua në vlerën 780 mijë si rezultat të detajimit të fondit të veçantë.

Në përputhje me objektivat e këtij programi, realizimi i buxhetit paraqitet si më poshtë:

në mijë lekë



Nga të dhënat rezulton se buxheti për 4-mujorin është realizuar në masën 17% ndaj planit të rishikuar, nga ku shpenzimet për paga dhe sigurimet shoqërore zënë rreth 62% të totalit dhe janë realizuar në masën 25% ndaj planit total.

Shpenzimet korrente zënë rreth 12% të totalit dhe janë realizuar në masën 15% ndaj panit total. Shpenzimet kapitale nga financimi i brendshëm zënë rreth 26% të totalit dhe nuk kanë realizim për 4-mujorin.

Për realizimin e funksioneve të institucioneve pjesë të këtij programi, ky program është fokusuar në financimin e këtyre produkteve:

-Shpenzime korrente

**Produkti “Akte ligjore dhe nënligjore të përgatitura” (91002AA**

**Produkti “Dokumenti i projektligjit vjetor të buxhetit” (91002AB)**

**Produkti “Dokumenti i programit buxhetor afatmesëm” (91002AC)**

Këto produkte përfshijn shpenzimet e personelit dhe shpenzimet operative me qëllim ushtrimin e veprimtarisë së Drejtorisë së përgjithshme të thesarit të aparatit të MF-së.

Nisur nga nga fakti se plani aktual i buxhetit për vitin 2024 për mbulimin e shpenzimeve për paga, sigurime dhe shpenzime operative për Aparatin e MF-së është i shpërndarë në dy programe (Planifikimi, Menaxhimi dhe Administrimi (01110) dhe Menaxhimi i Shpenzimeve Publike (01120), këto produkte nuk kanë realizim këtë 4-mujor pasi fillimisht realizohen fondet e planifikuara në programin 01110 dhe muajt e tjerë vijohet me realizimin e fondeve të planifikuara në programin 01120.

Duke marr shkas nga rekomandimet e lëna nga Kontrolli i Lartë i Shtetit por dhe me qëllim që realizimi i buxhetit të bëhet lehtesisht i zbatueshëm dhe monitorueshëm, Drejtoria e Buxhetit dhe Menaxhimit Financiar nëpërmjet shkresës nr. 5966/2 datë 02.05.2024 ka propozuar në Dokumentin e PBA 2025-2027, Faza I, që fondi i nevojshëm për mbulimin e pagave dhe sigurimeve për Aparatin e MF-së të parashikohet brenda një programi, konkretisht në programin “Planifikimi, Menaxhimi dhe Administrimi” (01110).

**Produkti 91002AD “Raporte të Konsoliduara Financiare dhe Fiskale”,** përfshin shpenzimet e personelit dhe shpenzimet operative për ushtrimin e funksioneve të Degëve të thesarit në rrethe, realizuar në vlerën prej 103.1 milion lekë ose në masën 33% gjatë 4-mujorit të vitit 2024.

Gjatë muajve të parë të vitit 2024, në DBMF janë paraqitur kërkesa për shtesë të fondeve në zërin e shpenzimeve të personelit nga Degët e thesareve në rrethe, të cilat referuar përllogaritjeve sipas strukturave të miratuara në fuqi për këto Degë, rezulton se fondet e miratuara në buxhetet e tyre për vitin 2024 sipas PBA-së 2024-2026, janë të pamjaftueshme për mbulimin e nevojave të zërit paga dhe sigurime deri në fund të vitit. Për sa më lart, nëpërmjet shkresës nr. 6152/1 datë 23.05.2024 drejtuar Drejtorisë së Përgjithshme të Buxhetit, është kërkuar shtesë fondesh në zërin shpenzime personeli, në vlerën 38.5 milion lekë.

**Produkti 91002AE “Kontrata të Garancive dhe Kredive të Pakthyera”** përfshin shpenzimet e personelit dhe shpenzimet korrente të domosdoshme për ushtrimin e veprimtarisë së Agjencisë së menaxhimit të garancive dhe kredive të pakthyera, të realizuara në vlerën prej 10 milion lekë ose në masën 19%. Referuar shkresës nr.346/3 datë 20.05.2024 të AMGKP-së, në muajt në vijim realizimi i pritshëm parashikohet të tejkalojë planin e buxhetit, plan i cili është i pamjaftueshëm për mbulimin e nevojave vjetore të këtij institucioni për shkak se viti 2024 përkon me vitin e parë të buxhetimit me fonde shtetërore për këtë institucion si rrjedhojë e ligjit 55/2023 *“Për menaxhimin e garancive dhe kredive shtetërore të pakthyera*”, arsye kjo që planifikimi buxhetit për AMGKP-në u bë referuar tavaneve në dispozicion të programit *“Menaxhimi i Shpenzimeve Publike*” (01120), të PBA 2024-2026 dhe jo bazuar në nevojat e tij.

-Financim i brendshëm

Në këtë program, në aparatin e MF-së, është planifikuar Projekti “Oponencë”, plani i të cilit në fillim të vitit u miratua në vlerënprej 475 milion lekë dhe u pakësua me 300 milion lekë me aktin normativ nr .1 date 20.02.2024. Për 4-mujorin e vitit 2024, ky projekt paraqitet pa realizim.

### **3.1.3.Programi i ekzekutimit të Pagesave të Ndryshme (Programi 01130)**

Fusha e veprimit të këtij programi konsiston në realizimin e pagesave të ndryshme sipas natyrës së tyre: për kuotat e antarësimeve në organizatat ndërkombëtare, për rritjen e kapitalit në institucionet financiare ndërkombëtare, transferta të ndryshme për funksionarët e lartë, në rastet e largimit nga detyra, si dhe ekzekutimi i vendimeve gjyqësore dhe detyrime të tjera të MF-së sipas vendimarrjeve specifike të cilat zbatohen nga aparati i MF-së.

Me qëllim realizimin e objektivave të këtij programi, me ligjin 97/2023 u miratua buxheti fillestar në vlerën prej 1.3 miliard lekë, buxhet i cili u realizua në vlerën prej 66.2 milion lekë.

Gjatë 4-mujorit, plani i buxhetit për këtë program u shtua me 17.9 milion lekë si rezultat I VKM-së nr. 177, datë 27.03.2024 *“Për Ekzekutimin e Vendimit të Gjykatës Evropiane për të drejtat e njeriut, datë 07.11.2023, për çështjen “Durdaj dhe të tjerë kundër Shqipërisë”(Për kërkesën nr.63543/09 dhe 3 kërkesa të tjera)”* dhe u pakësua në vlerën prej 1.6 milion lekë si rezultat i transferimeve të fondeve në zbatim të ligjit nr.8097, datë 21.03.1996, për shpërblimin funksionarëve pas ndërprerjes nga funksioni i tyre.

Në përputhje me qëllimin dhe objektivat e këtij program, realizimi i buxhetit për 4-mujorin e parë të 2024 paraqitet si më poshtë:

në mijë lekë



Nga të dhënat e tabelës rezulton se buxheti për 4-mujorin është realizuar në masën 5% ndaj planit vjetor, nga ku shpenzimet korrente zënë rreth 47% të totalit dhe janë realizuar në masën 11% ndaj panit dhe shpenzimet kapitale nga financimi i brendshëm zënë rreth 53% të totalit, realizimi i të cilave pritet në muajt në vijim.

Në përmbushje të detyrimeve ligjore të këtj programi, MF është fokusuar në financimin e këtyre produkteve:

-Shpenzimet korrente.

**Produkti “Shpërblime sipas funksionit” (91003AA)**

Në mbështetje të ligjit nr.8097, datë 21.03.1996 “*Për pensionet shtetërore suplementare të personave që kryejnë funksione kushtetuese dhe të punonjësve të shtetit*”, si dhe VKM-së nr.548, datë 27.07.216 “*Për miratimin e kritereve, rregullave dhe procedurave për përfitimin e pensioneve shtetërore suplementare të personave që kryejnë funksione kushtetuese dhe të punonjësve të shtetit, pas largimit nga funksioni*”, ky produkt është planifikuar për shpërblimet efunksionarëve pas ndërprerjes nga funksioni i tyre. Për 4-mujorin e vitit 2024, Drejtoria e Përgjithshme e Buxhetit ka miratuar kërkesat e institucioneve buxhetore për shpërblimin e 5 funksionarëve pas ndërprerjes

nga funksioni i tyre duke pakësuar planin e buxhetit për këtë produkt me 1.6 milion lekë. Ky produkt nuk paraqitet me realizim pasi këto fonde iu transferohen institucioneve përfituese, realizimi i të cilave bëhet nga buxhetet e tyre respektivë.

**Produkti “Pagesa për Kuota Ndërkombëtare” (91003AB)**

Ky produkt është planifikuar për pagesat e anëtarësimit të MF-së në organizatat ndërkombëtare, dhe është realizuar në vlerën prej 210 mijë lekë gjatë 4-mujorit.

**Produkti “Vendime Gjyqësore të Ekzekutuara” (91003AC)** është realizuar në vlerën prej 66 milion lekë ose në masën 21% ndaj planit të rishikuar, plani i të cilës u shtua me 17.9 milion lekë sipas VKM-në nr. 177, datë 27.03.2024 *“Për Ekzekutimin e Vendimit të Gjykatës Evropiane për të drejtat e njeriut, datë 07.11.2023, për çështjen “Durdaj dhe të tjerë kundër Shqipërisë”(Për kërkesën nr.63543/09 dhe 3 kërkesa të tjera)”.*

Në këtë produkt përfshihen pagesa për ekzekutime të vendimeve të Gjykatës Europiane të të Drejtave të Njeriut, Arbitrazh ndërkombëtarë dhe Vendime gjyqësore që përbëjnë detyrim të Buxhetit të Shtetit, nga të cilat gjatë 4-mujorit të parë të vitit 2024 janë realizuar në total 18 të tilla si:

-9 Vendime Gjyqësore për burgim të padrejtë me vlerë 8 milion lekë.

-3 Vendime Arbitrazhi me vlerë 55 milion lekë.

-6 Vendime të Gjykatës Europiane të të Drejtave të Njeriut me vlerë 3 milion lekë.

**Produkti** **“Shërbime konsulence”****(91003AD)**

Ky produkt ka të planifikuar shpenzime që do të përdoren për konsulencë dhe ndjekjen e procesit të Eurobond-it, për të cilën gjatë 4-mujorit nuk ka realizim.

**Produkti “Bridge Financing (Financim afatshkurtër për Fondin Kombëtar)” (91003AE)** nuk paraqitet me realizim të buxhetit aktualisht.

-Financim i brendshëm

Në këtë program ka 2 projekte me financim të brendshëm të planifikuara në Aparatin e MF-së:

**Projekti “TVSH, Zhdoganime”**, ky produkt është planifikuar për SASPAC me qëllim përdorimin e tij për parafinancimin, bashkëfinancimin dhe pagesën e tatimit mbi vlerën e shtuar dhe detyrimeve doganore për projektet me financim të huaj. Për 4-mujorin e vitit 2024, Drejtoria e Përgjithshme e Buxhetit ka miratuar 5 kërkesa të dërguara nga SASPAC, me institucione përfituese si: Bashkia Përmet, Bashkia Fushë Arrëz, Bashkia Lushnje, dhe Bashkia Mat, duke e pakësuar planin e buxhetit për këtë produkt me 13.5 milion lekë. Ky produkt nuk paraqitet me realizim pasi këto fonde iu transferohen institucioneve përfituese, realizimi i të cilave bëhet nga buxhetet e tyre respektivë.

**Projekti “Transferta kapitale për IBRD dhe IFC e të tjera”,** ky projekt është planifikuar për pagesën **e** detyrimeve vjetore të Republikës së Shqipërisë ndaj organizatave ndërkombëtare si: Islamic Development Bank (IDB), Council of Europe Development Bank (CEB), The

International Finance Corporation (IFC), European Bank for Reconstruction and Development (EBRD), të cilat priten të realizohen duke filluar nga muaji maj 2024.

### **3.1.4.Programi i Menaxhimi i të Ardhurave Tatimore (Programi 01140)**

Ky program konsiston në mbledhjen dhe administrimin e të ardhurave tatimore, taksave kombëtare dhe kontributeve të sigurimeve shoqërore, shëndetësore në Republikën e Shqipërisë.

Objektivi i këtij programi është: progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja; modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë; implementimi efikas i legjislacionit tatimor dhe sigurimeve shoqërore; hetimi i rasteve të mashtrimit tatimor; zbatimi i strategjisë së përmbushjes së menaxhimit të riskut; përmirësimi i mëtejshëm i kontrollit tatimor dhe gjurmimi i mashtrimeve tatimore; mbledhja efikase dhe efektive e borxhit.

Me qëllim menaxhimin sa më efikas të të ardhurave tatimore, ky program përcakton planin e buxhetit të Drejtorive Rajonale Tatimore, të cilat janë 20 (njëzetë) njësi administrative në varësi të Drejtorisë së Përgjithshme të Tatimeve, buxheti fillestar i të cilit është miratuar me ligjin 97/2023, në vlerën prej 3 miliard lekë dhe realizuar në masën prej 957.8 milion lekë pa përfshirë të ardhurat jashtë limitit. Gjatë 4-mujorit, plani i buxhetit për këtë program u shtua me 3.2 milion lekë si rezultat i detajimit të fondit të veçantë për vitin 2024.

Mbështetur mbi veprimtarinë bazë të institucioneve pjesë të këtij programi, si dhe për të përmbushur detyrimet ligjore të sistemit të tatimeve, realizimi i buxhetit për 4- mujorin paraqitet si më poshtë:

në mijë lekë



Nga të dhënat e tabelës rezulton se buxheti për 4-mujorin është realizuar në masën 32% ndaj planit të rishikuar, nga ku shpenzimet për paga dhe sigurimet shoqërore zënë rreth 63% të totalit dhe janë realizuar në masën 32% ndaj planit.

Shpenzimet korrente zënë rreth 32% të totalit dhe janë realizuar në masën 35% ndaj panit. Shpenzimet kapitale nga financimi i brendshëm zënë rreth 5% të totalit dhe janë realizuar në masën 12% ndaj planit total.

Sistemi i tatimeve për vitin 2024 është përqëndruar në realizimin e produkteve si dhe projekteve si më poshtë:

-Shpenzimet korrente

**Produkti “Tatimpagues të asistuar” (91004AA)** në këtë produktpërfshihenshpenzimet e personelit dhe shpenzime shpenzimet operative për ushtrimin e funksioneve të DPD-së, realizuar në vlerën prej 696.7 milion lekë ose në masë 28%.

**Produkti “Inspektime, hetime tatimore”**(**91004AB)** përfshin shpenzimet operative me qëllim ushtrimin e veprimtarisë së Drejtorisë së përgjithshme të tatimeve, realizuar në vlerën prej 401.5 milion lekë ose në masë 1%. Plani fillestar i këtij produkti ndryshoi gjatë 4-mujorit si rezultat i krijimit të 6 Drejtorive të reja Rajonale Tatimore me qëllim përmbushjen detyrave funksionale. Gjatë kësaj periudhe u realizuan 2450 inspektime dhe hetime nga Administrata Tatimore.

**Produkti “Vendime gjyqësore të ekzekutuara” (91004AC)**

në këtë produkt është planifikuar shlyerja e detyrimeve ndaj vendimeve gjyqësore, të cilat për 4-mujorin janë realizuar në vlerën prej 242 milion lekë ose në masë 81%. Gjatë 4-mujorit të parë të vitit 2024 u pakësua vlera e detyrimeve të prapambetura në lidhje me vendimet gjyqësore të formës së prerë (për ish punonjës të administratës tatimore dhe subjekte), gjatë të cilit u ekzekutuan rreth 75 numër dosjesh.

**Produkti “Strategjia Ndërsektoriale Kundër Korrupsionit” (91004AF),** ky produkt është i planifikuar në kuadër të Planit veprimit të paraqitur nga Ministria e Drejtësisë: “Strategjia ndërsektoriale kundër korrupsionit 2023-2030”, i cili gjatë 4-mujorit nuk ka realizim.

**Produkti “RBS/ASHK”** (**91004AG),** ky produkt është planifikuar në kuadër të hapjes së drejtorive të reja, përkatësisht të Drejtorive të reja të Mbledhjes së Detyrimeve Tatimore të Papaguara, por gjatë këtij 4-mujori nuk ka realizim të buxhetit.

-Financim i brendshëm

Drejtoria e Përgjithshme e Tatimeve, për vitin 2024 ka prioritet këto projekte investimesh, ecuria e të cilave paraqitet si më poshtë:

**Projekti “Pagesa e kontributit vjetor Fiscalis 2020**” është planifikuar referuar Marrëveshjes ndërmjet BE-së dhe Shqipërisë për pjesmarrjen në Programin Fiscalis, i cili pritet të realizohet në muajt në vijim.

**Projekti “Sistemi i ri i Menaxhimit të Borxhit**”, është në proces me AKSHIN për zhvillimin e procedurës.

**Projekti “Përmirësim i sistemit e-taxation”,** ky projekt është parashikuar në kuadër të implementimit të Ligjit të ri nr.29/2023 *''Për Tatimin mbi të ardhurat''* si dhe nrdyshimet ligjore të miratuara rishtazi, nevoja për zhvillim dhe automatizimi të proceseve të punës në Administratën Tatimore, në sistemin eTax, i cili aktualisht është në proces me AKSHIN për zhvillimin e procedurës.

**Projekti “Blerje paisje elektronike dhe kompjuterike** (ups, sëitch, aparat fotografik etj)” është në proces me AKSHIN për zhvillimin e procedurës.

**Projekti “Rikonstruksion (shtesë kati) DRT Fier”**, projekt që synon përmirësimin e kushteve të punës për punonjësit e administratës ttaimore. Gjatë kësaj periudhe në lidhje me këtë investim është obliguar kontrata dhe kanë filluar punimet të cilat rezultojnë të realizuara në vlerën prej 18.6 milion lekë.

**Projekti “Blerje paisje zyre (rafte etj)”,** është në proces nga Operatori i Plerjeve të Përqëndruara.

**Projekti “Brandimi i godinave DPT + 14 DRT**”,

Nëpërmjet këtij projekti DPT kërkon të realizojë brandimin e institucionit, përmes inkorporimit të logos së re të plotë dhë të unifikuar, të mirauar me datë 28.02.2023. që ka për qëllim rikonceptimin e imazhit të jashtëm të saj për ti dhënë një ridimensionim vizual dhe më përfaqësues institucionit, projekt për të cilin është hapur procedura e tenderit.

**Projekti “Kolaudim dhe mbikqyrje”,** është realizuar aktualisht në vlerën prej 40 mijë lekë.

### **3.1.5.Programi i Menaxhimit i të Ardhurave Doganore (Programi 01150)**

Ky program konsiston në mbledhjen dhe menaxhimin e të ardhurave doganore, lehtësimin e tregtisë së ligjshme dhe parandalimin nga goditja e trafiqeve ilegale me qëllim rritjen e mirëqënies shoqërore. Autoritetet doganore kanë si përgjegjësi kryesore mbikëqyrjen e tregtisë ndërkombëtare në Republikën e Shqipërisë, duke kontribuar për tregtinë e hapur e të drejtë në zbatim të politikave

tregtare dhe atyre të sektorëve të tjerë të ekonomisë shqiptare, që ndikojnë në tregtinë dhe sigurinë e të gjithë zinxhirit tregtar.

Nisur nga qëllimi i politikës së programit që është “Menaxhimi efektiv, efikas, i drejtë dhe transparent i të ardhurave doganore”, treguesi i perfomancës për këtë program është mbledhja faktike e të ardhurave krahasuar me parashikimet.

Për periudhën Janar-Prill 2024, ky tregues perfomance është realizuar në masën 101% krahasuar me parashikimin. Megjithëse vazhdon mbivlerësimi i monedhës lekë i cili ka një ndikim të konsiderueshëm në realizimin e planit të të ardhurave për administratën doganore, vlen për t’u përmendur se këtë 4-mujor të ardhurat u realizuan në vlerën prej +4.4 miliardë lekë më shumë se 4-mujori i vitit 2023, të ndara sipas muajve në tabelën e mëposhtme:

në miliard lekë



Me qëllim menaxhimin e të ardhurave doganore, ky program financon me fonde buxhetore institucionet e administratës doganore (19 njësi ekonomike), buxheti fillestar i të cilit është miratuar me ligjin 97/2023, në vlerën prej 4.57 miliard lekë dhe realizuar në masën prej 1.13

miliard lekë pa përfshirë të ardhurat jashtë limitit. Gjatë 4-mujorit, plani i buxhetit për këtë program u shtua me 2.6 milion lekë si rezultat i detajimit të fondit të veçantë.

Mbështetur mbi veprimtarinë bazë të institucioneve pjesë të këtij programi, si dhe për të përmbushur detyrimet ligjore të sistemit të doganave, realzimi i buxhetit paraqitet si më poshtë:

në mijë lekë



Nga të dhënat e tabelës rezulton se buxheti për 4-mujorin është realizuar në masën 25% ndaj planit vjetor, nga ku shpenzimet për paga dhe sigurimet shoqërore zënë rreth 38% të totalit dhe janë realizuar në masën 29% ndaj planit.

Shpenzimet korrente zënë rreth 57% të totalit dhe janë realizuar në masën 24% ndaj planit. Shpenzimet kapitale nga financimi i brendshëm dhe financimi i jashtëm zënë rreth 3% të totalit

dhe janë realizuar në masën 3% ndaj planit total, realizim relativisht i ulët për shkak të kohëzgjatjes që marrin procedurat në lidhje me angazhimet e investimeve në fillim të vitit buxhetor.

Për arritjen e objektivave të këtij programi si krijimi i lehtësirave për operatorët ekonomikë nëpërmjet lehtësimit dhe përshpejtimit të proçedurave doganore dhe garantimi i sigurisë dhe i mbrojtjes kombëtarë nga kontrabanda, trafiqet paligjshme, mallrat e ndaluara e të falsifikuara, evazioni fiskal, DPD është përqëndruar në realizimin e produketeve si më poshtë:

-Shpenzime korrente

**Produkti “Deklarata doganore të proçesuara” (91005AA)** është realizuar në vlerën prej 615.3 milion lekë ose në masën 26%.

Gjatë 4 mujorit janë procesuar 234,543 deklarata, vlerë e cila përkon me numrin më të lartë të deklaratave të përpunuara nga administrata doganore ku rritjen më të madhe e ofron deklarata e importit 4. Vlen për t’u përmendur se ka një ulje të kohës së përpunimit të deklaratave në kanalin e verdhë me 16 minuta, në kanalin e gjelbër me rreth 2 minuta dhe në kanalin e kuq me 55 minuta, elementë të rëndësishëm të performancës nga Organizata Botërore e Doganave.

Për sa i përket lehtësirave për operatorët ekonomikë, AEO (Numri i Operatorëve Ekonomikë të Autorizuar), për periudhën janar-prill 2024 asnjë subjekt nuk e ka përfituar statusin e tregtarit me besueshmëri.

**Produkti “Vendime Gjyqësore të Ekzekutuara”** (**91005AB**) ,u realizua në vleën prej 4.8 milion lekë ose në masën 9%, nga të cilat u ekzekutuan 11 vendime gjyqësore.

Objektivi tjetër për garantimin e sigurisë dhe i mbrojtjes kombëtarë nga kontrabanda, trafiqet paligjshme, mallrat e ndaluara e fallsifikuara, evazioni fiskal ka në përmbatje 3 produkte si më poshtë:

**Produkti “Inspektime Doganore”** (**91005AC),** është realizuar në vlerën prej 43 mijë ose në masën 19%.

Gjatë periudhës janar-prill 2024 janë realizuar 1,086 inspektime doganore nga strukturat e antikontrabandës ku 440 ose rreth 41% e tyre kanë qenë të plota me një vlerë totale 2,899,251 lekë dhe realizimin e 607 kontrolleve nga Drejtoria e Antitrafikut në pikat e kalimit kufitar në Degët Doganore Durrës, Rinas, Hani Hotit, Vlorë, Kakavijë, Kapshticë, Muriqan dhe Morinë ndaj udhëtarëve, automjeteve, mjeteve të transportit të mallrave dhe udhëtarëve. Në këtë interval kohor ka patur 9 kapje Cash në vlerë totalë 188,035 EUR, 25,050 GBP dhe 12,300 CHF.

**Produkti “Hetime doganore te kryera” (91005AD**) u realizua në vlerën prej 985 mijë ose në masën 8%.

Drejtoria e Hetimit ka përgatitur dhe dërguar pranë Organit të Prokurorisë: 4 referime, 181 shkelje doganore kundërvajtje administrative, 57 shkelje kontrabandë, 68 informacione kundrejt degëve doganore për marrje vendimi. Gjatë periudhës janar- prill 2024 janë trajtuar gjithsej 1800 çështje dhe realizuar 714.

**Produkti “Shërbim skanimi***”* (**91005AE)**është realizuar në vlerën prej 464.7 milion lekë ose në masën 28%. Shërbimi i skanimit është efektiv në pesë pika doganore.

-Financim i brendshëm.

Për vitin 2024, Drejtoria e Përgjithshme e Doganave ka planifikuar realizimin e investimeve në shumën 123.2 milionë lekë si:

**Projekti blerje paisje kompjuterike**

**Projekti blerje paisje teknike**

**Projekti blerje paisje për degët**

**Projekti blerje kabina kontrolli**

**Projekti blerje skanera bagazhesh**

**Projekti blerje automjetesh**

Gjatë kësaj periudhe është realizuar vetëm blerja e aparatit për përcaktimin e pikës së flakërimit nën temperaturën e mjedisit me sisteme ftohëse në vlerën 3.3 milion lekë ndërsa projektet e tjera të investimeve janë në fazë përgatitjeje të specifikimeve teknike dhe fondi limit.

-Financim i huaj

Drejtoria e Përgjithshme e Doganave, për vitin 2024 është fokusuar në 3 projekte me financim të huaj:

**Projekti “Zhvillimi i Moduleve të ITMS”** (Sistemi i Menaxhimit të Integruar të Tarifës) synon forcimin kapaciteteve institucionale të Administratës Doganorë Shqiptare, projekt në vijim nga viti 2023.

**Projekti “Programi “Doganat”**

Ky projekt pritet të realizohet në muajt në vijim.

**Projekti “PEN-CP në kuadër të Programit Horizon 2020**”, synon të ndërtojë një rrjet ndërmjet administratave doganore të caktuara për të krijuar një ekosistem për ndërveprimin, shkëmbimin e

njohurive dhe inovacionit për të përmirësuar sigurinë evropiane, për një kontroll më efikas të flukseve të tregtisë së paligjshme, projekt i realizuar në vlerën prej 4 mijë lekë.

-Shpenzime nga të ardhurat jashtë limitit

Në zërin e shpenzimeve nga të ardhurat jashtë limitit për DPD përfshihen;

-Fondet e krijuara nga vendosja e sanksioneve doganore, në zbatim të ligjit nr. 102/2014, datë 31.07.2014 “Kodi Doganor i Republikës së Shqipërisë”, i ndryshuar, VKM-së nr.919, datë 29.12.2014 “Për miratimin e dispozitave zbatuese të ligjit nr. 102/2014, datë 31.07.2014 “Kodi Doganor i Republikës së Shqipërisë”, i ndryshuar.

-Të ardhurat nga pagesat e kryera nga deklaruesit për shërbimin e kryerjes së analizave laboratorike për verifikime doganore në zbatim të marrëveshjes së asistencës ndërmjet Agjencisë së Doganave Italiana dhe Strukturës Përgjegjëse për Doganat Shqiptare.

-Të ardhurat nga vendosja e taksave kombëtare (renta minerare).

Gjatë periudhës janar-prill është krijuar fondi prej 30.8 milion lekë nga të ardhurat jashtë limit, realizimi të cilit është 27.4 milion lekë, transfertë kjo drejt njësive vendore për rentën minerare të shfrytëzuar në territorin e tyre referuar autorizimeve të lëshuara nga Ministria e Financave, në zbatim të Ligjit nr.157/2014, “Për disa shtesa dhe ndryshime në ligjin nr.9975, datë 28.07.2008 “Për taksat kombëtare, të ndryshuar”, si dhe në zbatim të Udhëzimit nr.12 datë 04.04.2017 “Për disa shtesa dhe ndryshime në Udhëzimin nr.26, datë 04.09.2008, “Për taksat kombëtare’, të ndryshuar.

### **3.1.6.Programi për Luftën Kundër Transaksioneve Financiare Jo-Ligjore (Programi 01160)**

Ky program konsiston në kërkimin, marrjen dhe analizimin i informacionit financiar lidhur me të ardhurat që dyshohet se kanë origjinë kriminale si dhe të ardhurat që dyshohet se do të shërbejnë për financimin e aktiviteteve të mundshme terroriste dhe proçedimi i rasteve të pastrimit të parave dhe financimit të terrorizmit. Gjithashtu konsiston edhe tek lufta kundër krimit të organizuar dhe financimit të terrorizmit, nëpërmjet masave të marra mbi pasuritë e vendosura në mënyrë të paligjshme. Ky program financon me fonde buxhetore Agjencinë e Inteligjencës Financiare, buxheti fillestar i të cilit është miratuar me ligjin 97/2023, në vlerën prej 191.3 milion lekë dhe realizuar në masën prej 38.8 milion lekë. Gjatë 4-mujorit, plani i buxhetit për këtë program u shtua me 100 mijë lekë si rezultat i detajimit të fondit të veçantë.

Realizimi i buxhetit për këtë program paraqitet sipas tabelës më poshtë:

në mijë lekë



Nga të dhënat e tabelës rezulton se buxheti për 4-mujorin është realizuar në masën 20% ndaj planit vjetor, nga ku shpenzimet për paga dhe sigurimet shoqërore zënë rreth 87% të totalit dhe janë realizuar në masën 21% ndaj planit.

Shpenzimet korrente zënë rreth 12% të totalit dhe janë realizuar në masën 16% ndaj planit. Shpenzimet kapitale nga financimi i brendshëm zë rreth 1% të totalit, për të cilat nuk ka realizim gjatë këtij 4-mujori.

**Produkti “RTV & RAD të analizuara” (91006AA)**

Raporti i Aktivitetit të Dyshimtë (RAD) konsiston në analizën e aktiviteteve të dyshimta nëpërmjet raporteve dhe mbledhjes së të dhënave nga kontrolli në zyrë. Në këtë produkt përfshihen shpenzimet e personelit dhe shpenzimet korrente të domosdoshme për ushtrimin e veprimtarisë së AIF-së, realizimi të cilave për 4-mujorin 2024 arrin në vlerën prej 37.6 milion ose 21%, nga ku mosrealizimi i fondit të pagave dhe sigurimeve sipas pritshmërive vjen si rezultat i procesit të ristrukturimit që ishte parashikuar të kryhej që në fillim të vitit. Gjatë periudhës janar-prill 2024 u realizuan 568 raporte të aktivitetit të dyshimtë.

**Produkti “Inspektime” (91006AB)**

Ky produkt përfshin shpenzimet korrente që përdoren për shërbimet në infrastrukturën mbështetëse të teknologjisë së informacionit, realizimi i të cilave arrin vlerën prej 1.3 milion lekë ose në masën prej 11%, fondet e të cilit janë në proces.

-Financim i brendshëm

Fondi i akorduar nga buxheti i shtetit për vitin 2024 është 2 milion lekë, planifikuar për paisje kompjuterike, i cili paraqitet pa realizim për këtë 4-mujor.

### **3.2.PROGRAMET E SISTEMIT TË EKONOMISË**

#### **3.2.1.Programi për Mbështetje për Zhvillim Ekonomik (Programi 04130)**

Ky program ka për qëllim t'i shërbejë krijimit të një klime pozitive për zhvillimin e biznesit, për krijimin e vendeve të reja të punës, reduktimit të informalitetit në ekonomi, krijimit të një mjedisi konkurrues për zhvillimin e investimeve, krijimit të kushteve të barabarta për konkurrencë si dhe një treg të sigurtë për konsumatorin, përmirësimin e cilësisë së menaxhimit dhe performancës ekonomike të shoqërive tregtare dhe krijimit të një sistemi që garanton realizimin e detyrimeve kontraktore ndërmjet bizneseve.

Ky program financon me fonde buxhetore 3 institucione, Agjencinë Shqiptare të Zhvillimit të Investimeve, Agjencinë e Trajtimit të Koncesioneve (ATRAKO), Qendrën Kombëtare të Biznesit (QKB), buxheti fillestar i të cilit është miratuar me ligjin 97/2023, në vlerën prej 432.9 milion lekë për shpenzimet korrente.

Gjatë 4-mujorit, plani i buxhetit për këtë program u pakësua në vlerën prej 387 milion lekë si rezultat i Aktit Normativ nr.1 datë 20.02.2024.

Plan i rishikuar për këtë program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



Realizimi i buxhetit për këto institucione varion si më poshtë:

**-Agjencia Shqiptare e Zhvillimit të Investimeve (AIDA)**

Qëllimi i këtij institucioni është të rrisë konkurrueshmërinë e sektorit privat, forcimin e potencialit eksportues të vendit, promovimin dhe mbështetjen e investimeve të huaja direkte në Shqipëri si dhe të promovojë potencialin turistik të vendit.

Për arritjen e objektivave janë realizuar këto produkte:

**Produkti “Promovimi i Shqipërisë*”* (91007AA)**si destinacion investimesh/kujdesi ndaj investitorëve*,* u realizua në masën rreth 18 milion lekë.

**-Agjencia e Trajtimit të Koncesioneve (ATRAKO)**

Objektivi për nxitjen e investimeve private për ofrimin e punëve dhe shërbimeve publike nëpërmjet kontratave të Koncesionit/PPP. Për arritjen e këtj objektivi është realizuar produkti si më poshtë:

**Produkti “Studime Fizibiliteti për projektet Koncesionare/PPP” (91007AD)** realizuarnë vlerën prej 3.8 milion lekë.

**-Qendra Kombëtare e Biznesit (QKB)**

Qendra Kombëtare e Biznesit ushtron aktivitetin në programin buxhetor “Mbështetje për zhvillimin ekonomik” pasur si objektiv kryesort regjistrimin dhe licensimin e bizneseve. Për periudhën janar - prill 2024 janë realizuar produktet e më poshtme:

**Produkti “Shërbime të ofruara për bizneset sipas sistemit të Regjistrimit të Biznesit” (91007AI)** është realizuar në vlerën prej 21.5 milion lekë.

**Produkti “Shërbime të ofruara për bizneset sipas sistemit të Regjistrimit të Licencave” (91007AJ)** është realizuar në vlerën prej 2.6 milion lekë.

### **3.2.2.Programi i Mbështetjes për Mbikëqyrjen e Tregut, Infrastruktura e Cilësisë & Pronësia Industriale (Programi 04160)**

Programi i Mbështetjes për Mbikqyrjen e Tregut, Infrastrukturën dhe Cilësisë dhe Pronësinë Industriale financon institucionet si Drejtorinë e Përgjithshme të Standartizimit (DPS), Drejtorinë e Përgjithshme të Akreditimit (DPA), Drejtorinë e Përgjithshme të Metrologjisë (DPM), Inspektoratin Shtetëror të Mbikëqyrjes së Tregut (ISHMT), buxheti fillestar i të cilit është miratuar me ligjin 97/2023, në vlerën prej 368.8 milion lekë për shpenzimet korrente. Gjatë 4-mujorit, plani i buxhetit për këtë program u pakësua në vlerën prej 286.6 milion lekë si rezultat i Aktit Normativ nr.1 datë 20.02.2024. Plan i rishikuar për këtë program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



**-Drejtorinë e Përgjithshme të Standartizimit (DPS**)

Misioni i këtij institucioni është të sigurojë plotësimin e nevojave të të gjitha palëve të interesuara për standarde teknike bashkëkohore në të gjitha fushat e ekonomisë në mbështetje të konkurrueshmërisë dhe reduktimit të barrierave teknike në tregti si dhe të rrisë nivelin e sigurisë së produkteve dhe proceseve në mbrojtje të shëndetit e jetës së personave, kafshëve dhe mjedisit.

Arritjet në 4 mujorin e parë të vitit 2024 i përkojnë adoptimit të 234 standardeve evropiane e ndërkombëtare si standarde shqiptare nga 230 të planifikuara ku të ndara sipas fushave i përkasin: 75 - Sektorit CENELEC/IEC dhe 159 - Sektorit CEN/ISO, buxheti i të cilit është realizuarnë vlerën prej 10.2 milion lekë.

**-Drejtoria e Përgjithshme e Akreditimit (DPA)**

Objektivi i këtij institucioni është fuqizimi i funksionit menaxhues, në funksion të implementimit të sukseshëm të programit, konform kërkesave të kuadrit ligjor në fuqi.

Për arritjen e objektivit është realizuar fondi në vlerën 11.4 milion lekë nga 45.5 milion lekë nga plani total.

**-Drejtoria e Përgjithshme e Metrologjisë (DPM)**

Objektivi i këtij institucioni është rritja e shkallës së mbrojtjes të konsumatorit dhe shtetit nga matjet e pasakta nëpërmjet kryerjes se kalibrimeve dhe verifikimeve të mjeteve matëse që përdorin subjektet. Sigurimi i trasmetueshmërisë, gjurmueshmërisë së matjeve. Zhvillimi i infrastrukturës së integruar të matjeve duke marrë parasysh nevojat e Biznesit, Konsumatorit, Qeverisë dhe Industrisë.

Për arritjen e objektivit është realizuar përdorimi i buxhetit në vlerën rreth 31.4 milion lekë nga rreth 150.7 milion lekë.

**-Inspektorati Shtetëror i Mbikëqyrjes së Tregut (ISHMT)**

Misioni i këtij institucioni është garantimi i sigurisë së produkteve për konsumatorët të vendosura në treg dhe shërbim/përdorim nëpërmjet aktiviteteve mbikqyrëse sipas legjislacionit përkatës në fuqi. ISHMT është përgjegjëse për monitorimin e respektimit të të drejtave të pronësisë intelektuale si dhe të të drejtave të tjera sipas fushës së veprimtarisë institucionale.

Objektivi kryesor i këtij institucioni konsiston në zbatimin e kërkesave ligjore nga subjektet konforn legjislacionit në fuqi për ofrimin e produkteve, paisjeve/instalimeve të sigurta për konsumatorin, rritjen e ndërgjegjësimit të operatorëve ekonomikë mbi kriteret ligjore që duhet të zbatojnë në fushën e sigurisë së produkteve joushqimore, pronësisë intelektuale si dhe të konsumatorëve mbi të drejtat e tyre.

Realizimi buxhetit për këtë institucion përfshin këto produkte:

**Produkti “Inspektime”** **(91206AC),** mat numrin total të inspektimeve të kryera nga struktura me qëllim identifikimin e zbatimit të kërkesave ligjore nga subjektet/operatorët ekonomikë konform legjislacionit në fuqi për ofrimin e produkteve, paisje/instalime të sigurta për konsumatorin si dhe për respektimin e të drejtave të industrisë industriale si dhe rritjen e transparencës së tregut dhe praktikave tregtare për mbrojtjen e interesit ekonomik të konsumatorëve. Për periudhën janar-prill 2024 janë realizuar 1,005 inspektime nga 1,368 inspektime të planifikuara për 4 mujorin e parë të vitit 2024. Realizimi në raport me numrin e inspektimeve të planifikuara për të gjithë vitin buxhetor arrin 39% të totalit. Arsyet e mosrealizimit të nurmrit të inspektimeve të parashikuara për këtë përiudhë janë:

-Mosgjetja e subjekteve në adresën e gjeneruar nga sistemi E-inspektimi.

-Mbyllja e aktivitetit të subjektit i cili nuk reflektohet në sistemin E-inspektimi

-Moskryerja e inspektimit për shkak së aktiviteti nuk përputhet me objektin e inspektimit

-Angazhimet e tjera administrative.

Ky produkt është realizuar në vlerën prej 29.3 milion lekë.

Gjithashtu këtë 4-mujor, ISHMT ka realizuar të ardhura jashtë limitit nga gjobat rreth vlerës 3.8 milion lekë për periudhën janar-prill.

### **3.2.3.Programi i Sigurimeve Shoqërore (Programi 10220)**

Misioni i Sistemit të Sigurimeve Shoqërore është mbulimi me elementë të sigurimeve shoqërore të të gjithë popullsisë së vendit, rezidentëve ekonomikisht aktiv dhe akordimit për këta persona të përfitimeve pensionale, përfitimeve në rast sëmundjeje, në rast aksidentesh në punë, në rast barrëlindjeje, përfitime suplementare apo nga programe të veçanta të qeverisë, në momentin e lindjes së të drejtës dhe nevojës për to. Sistemi i sigurimeve shoqërore administrohet nga ISSH dhe misioni i tij është administrimi i Sigurimeve Shoqërore në përgjithësi dhe i politikave të pensioneve në veçanti, vendosja e personave të siguruar dhe përmirësimi i shërbimeve ndaj tyre në qendër të veprimtarisë, mbulimi i popullsisë me elementë të sigurimeve shoqërore në kohën kur lind kjo e drejtë, rritja e numrit të kontribuesve dhe grumbullimi i të ardhurave kontributive nga personat e vetëpunësuar në bujqësi dhe të siguruarit vullnetarë, përmirësimi i efiçencës në menaxhimin e fondeve të sigurimeve shoqërore, i fondeve përkohësisht të lira dhe fondit rezervë.

Për 4- mujorin e parë të vitit 2024 shpenzimet për përfitime u realizuan në masën 96% ndërkohë që pagesat e pensioneve kanë rrjedhur normalisht, sipas paraqitjes së personave për tërheqje dhe pa problematika. Nga 57.4 milion lekë të programuara janë realizuar 54.4 milion lekë, duke pasur një diferencë mosrealizimi prej rreth 2.5 milion lekë.

Për periudhën janar-prill 2024 konstatohet se:

-Shpenzimet për skemën e detyrueshme kanë patur një mosrealizim rreth 2 milionë lekë më pak se parashikimi;

-Shpenzimet për programe të veçanta kanë patur tejkaluar planin në masën e 51milion lekëve;

-Shpenzimet në skemën suplementare kanë pasur mosrealizim prej rreth 259 milion lekë;

-Është treguar kujdes në respektimin e treguesve të programuar për shpenzimet administrative korrente apo shpenzimet kapitale, ku programi u realizua në masën 83% krahasuar me planin.

Të ardhurat nga kontributet e sigurimeve nën përgjegjësi të ISSH u realizuan në vlerë absolute me një tejkalim prej rreth + 269 milion lekë, ndërsa të ardhurat kontributive dhe të tjera nga ISSH për 4-mujorin e parë të vitit 2024 ishin programuar në shumën 44.8 milion lekë, ndërkohë që u realizuan në shumën 45.9 milion lekë. Për periudhën Janar - Prill 2024 ka pasur tejkalim në masën 2 %krahasuar me planin.

Buxheti fillestar për këtë program është miratuar me ligjin 97/2023, në vlerën prej 36.6 miliard lekë, për shpenzimet korrente. Gjatë 4-mujorit, plani i buxhetit për këtë program u pakësua në vlerën prej 33.9 miliard lekë si rezultat i Aktit Normativ nr.1 datë 20.02.2024. Plan i rishikuar për këtë program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



### **3.2.4.Programi i Tregut të Punës (Programi 10550)**

Programi i tregut të punës ka si qëllim nxitjen e mundësive për punë të denjë dhe rritjen e punësueshmërisë së forcave të punës nëpërmjet politikave të frytshme të tregut të punës si dhe nëpërmjet përputhjes së kërkesës me ofertën për punë nga shërbimet e punësimit ku përfshihen: informacioni për vendet e lira të punës; ndërmjetësimi për punësim; këshillimi dhe orientimi për karrierë; programet e nxitjes së punësimit; mbështetjes me të ardhura për të papunët nëpërmjet pagesës së papunësisë; programet e formimit profesional; ofrimi formimit profesional cilësor; Nxitja e përfshirjes sociale dhe e kohezionit territorial; fuqizimi i qeverisjes së tregut të punës dhe i sistemeve të kualifikimeve.

Buxheti fillestar për këtë program është miratuar me ligjin 97/2023, në vlerën prej 2.7 miliard lekë, për shpenzimet korrente. Gjatë 4-mujorit, plani i buxhetit për këtë program u pakësua në vlerën prej 2.3 miliard lekë si rezultat i Aktit Normativ nr.1 datë 20.02.2024. Plan i rishikuar për këtë program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



### **3.2.5.Programi i Inspektimi në Punë (Programi 04170)**

Inspektimi në punë është programi që ka si qëllim garantimin e vendeve të denja të punës, të sigurta dhe të shëndetshme nëpërmjet një sistemi inspektimi profesional dhe të përgiegishëm, si dhe promovimin e një kulturë në zbatim të legjislacionit të punës. Ky program siguron rritjen e mirëqenies në punë nëpërmjet inspektimeve për të siguruar zbatimin e legjislacionit të punës nga subjektet publike dhe

private në fushën e marrëdhënieve të punës, sigurisë dhe shëndetit në punë, përmirësimit të cilësisë së shërbimeve shoqërore duke plotësuar dhe zbatuar standartet ndërkombëtare.

ISHPSHSH është autoriteti shtetëror i ngarkuar me funksionet e inspektimit në fushën e marrëdhënieve të punës dhe shërbimeve shoqërore.

Buxheti fillestar për këtë program është miratuar me ligjin 97/2023, në vlerën prej 249.4 miliard lekë, për shpenzimet korrente. Gjatë 4-mujorit, plani i buxhetit për këtë program u pakësua në vlerën prej 199.5 milion lekë si rezultat i Aktit Normativ nr.1 datë 20.02.2024. Plan i rishikuar për këtë program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



Ky program është fokusuar në produktet si më poshtë:

**Produkti “Inspektimet e realizuara nga ISHPSHSH” (91009AA),**

Ky produkt është realizuar gjatë periudhës janar- prill 2024 në vlerën prej 49.9 milion lekë.

Në këtë produkt mbulohen nevojat administrative të shpenzimeve utilitare, të ruajtjes, sigurisë, pagesat për taksa etj.

### **3.2.6.Programi i Arsimit të Mesëm Profesional (Programi 09240)**

Programi i Arsimit të Mesëm Profesional ka si qëllim zhvillimin e  një sistemi të arsimit dhe formimit profesional, që garanton arsim dhe formim profesional cilësor dhe gjithëpërfshirës nëpërmjet:

-Optimizimit të rrjetit të ofruesve, diversifikimit të ofertës për rritjen e aksesit në AFP.

-Rritjen e investimeve  në sistemin e AFP.

-Ngritjen e sistemit të kualifikimit dhe trajnimit të vazhduar të mësuesve dhe instruktoreve të AFP-së.

-Forcimin e lidhjeve me biznesin nëpërmjet të nxënit në vendin e punës (praktika, skema e çirakërisë etj.)

Buxheti fillestar për këtë program është miratuar me ligjin 97/2023, në vlerën prej 2.6 miliard lekë, për shpenzimet korrente. Gjatë 4-mujorit, plani i buxhetit për këtë program u pakësua në vlerën prej 2.1 milion lekë si rezultat i Aktit Normativ nr.1 datë 20.02.2024. Plan i rishikuar për këtë

program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



Ky program përmban këto produkte:

-Shpenzimet korrente.

**Produkti “Nxënës që ndjekin shkollat e AP” (91011AA**), për periudhën janar-prill 2024 është realizuar buxheti në vlerën prej 458.9 milion lekë.

**Produkti “Skeletkurikula profesionesh dhe kualifikimesh të hartuara” (91011AD)**, në këtë produkt janë në përfundim të procesit 4 skelekurikula, 8 rishikime, 10 materiale mësimore, të cilat janë realizuar në vlerën prej 3.8 milion lekë.

**Produkti “Standarde profesionesh dhe kualifikimesh të miratuara” (91011AE)**, gjatë përiudhës janar-prill 2024 janë realizuar 66 produkte në vlerën 4.8 milion lekë.

**Produkti “Mësues të trajnuar” (91209AF)**, janë realizuar 26 ditë trajnimi, janë në proces hartimi testet e kualifikimit dhe janë përcaktuar vlerësuesit e jashtëm. Vlera e realizuar është 1.6 milion lekë.

**Produkti “Ofrues të AFP të mbështetur për sigurinë e cilësisë” (91011AI)**, kanë nisur aplikimet për procesin e akreditimit për ofruesit e AFP-së. Katër ofrues AFP-je janë në proces akreditimi, prej të cilëve 2 janë ofrues publikë AFP-je. Ky produkt është në proces për shkak të kohës së nevojshme të realizimit dhe për 4 mujorin ka realizim në vlerën prej 910 mijë lekë.

### **3.2.7.Programi i Strehimit (Programi 06190)**

Programi i srehimit konsiston në: hartimin, mbështetjen e zbatimit dhe monitorimin e politikave për sigurimin e strehimit të përballueshem dhe të përshtatshëm për individë e familje që nuk përballojnë dot kostot e strehimit në treg, përcakton rregulla të përgjithshme, norma e standarte dhe siguron financime për realizimin e politikave të programit.

Qëllimi i programit është të sigurojë përfshirjen sociale dhe ekonomike dhe një jetesë të sigurt, të shëndetshme dhe me dinjitet të individëve e familjeve që nuk kanë mundësi financiare të përballojnë strehimin në treg dhe në veçanti, të grupeve në pozita të pafavorizuara, përfshirë edhe shtresën e mesme që kontribuon në ekonomi dhe të rinjtë, nëpërmjet ofrimit të alternativave të strehimit të cilat janë, të arritshme, të përballueshme dhe të përshtatshme dhe nëpërmjet përmirësimit të kushteve të banimit.

Buxheti fillestar për këtë program është miratuar me ligjin 97/2023, në vlerën prej 745 milion lekë, për shpenzimet korrente. Gjatë 4-mujorit, plani i buxhetit për këtë program u pakësua në vlerën prej 708.4 milion lekë si rezultat i Aktit Normativ nr.1 datë 20.02.2024. Plan i rishikuar për këtë program mbeti vlera e realizimi të buxhetit në fund të 4-mujorit 2024, realizimi i të cilit paraqitet sipas tabelës më poshtë:

në mijë lekë



Ky program përmban këto produkte:

-Shpenzimet korrente.

**Produkti “Kredi ekzistuese që subvencionohen” (91010AA)** subvencionon interesat e kredive për rreth 5,644 familje me vlerë të realizuar rreth 28.8 milion lekë.

**Produkti “Kredi të reja” (91010AB)** subvencionon kreditë e lehtësuara për familjet e reja, punonjës të administratës publike në momentin e lidhjes së kontratës me institucionin financiar. Për periudhën janar-prill 2024 janë bërë pjesë e skemës së kreditimit 104 familje të reja duke pasur realizim 7.8 milion ndaj fondit të planifikuar.

**Produkti “Bonus qiraje” (91010AC)**, në këtë product është planifikuar subvencionim qiraje, subvencionimin i qirasë në tregun e lirë dhe për Entin Kombëtar të Banesave. Thirrjes për subvencionim qiraje në tregun e lirë u janë përgjigjur 27 njësi të qeverisjes vendore.

**Produkti “Subvencionim qiraje për banorë të shpronësuar nga Unaza Tiranë” (91010AG)** subvencionon qiranë e familjeve që preken nga projekti i shpronësimit në Unazën e Madhe sipas VKM-së nr. 409, datë 16.06.2022 *“Për rregullat, mënyrat dhe afatet e trajtimit të poseduesve të ndërtimeve pa leje që nuk legalizohen”.* Parashikohet fondi prej rreth 108 milion lekë, por në periudhën janar-prill 2024 nuk ka realizim pasi procesi lidhet me dorëzimin e aplikimeve dhe plotësimin e dokumentacionit

### **4.PËRFUNDIME**

-Për programet e sistemit të ekonomisë, vlen të theksohet se plani i buxhetit për shpenzimet korrente për vitin 2024 u miratua nga DPB me shkresën nr.23989/1 datë 31.01.2024, në grupin 10 të Minstrisë së Financave.

Në mbështetje të VKM-së nr. 31 datë 17.01.2024 “*Për përcaktimin e fushës së përgjegjësisë shtetërore të Ministrisë së Financave*” dhe VKM-së nr. 30 datë 17.01.2024 “*Për përcaktimin e fushës së përgjegjësisë shtetërore të Ministrisë së Ekonomisë, Kulturës dhe Inovacionit*” dhe Aktit

Normativ nr.1 datë 20.02.2024, plani i buxhetit për shpenzimet kapitale (financimi brendshëm dhe financimi i huaj) për vitin 2024 u miratua nga DPB me shkresën nr.4350/1 datë 11.04.2024, në grupin 12 të Minstrisë së Ekonomisë dhe Kulturës dhe Inovacionit, e si rrjedhojë realizimi i buxhetit për 4-mujorin përsa i takon shpenzimeve kapitale nuk është përfshirë në raportin monitorimit të Ministrisë së Financave.

Duke ju falënderuar për bashkëpunimin,

**SEKRETAR I PËRGJITHSHËM**

**Risena XHAJA**